गैजेट डेस्क. सुप्रीम कोर्ट के सितंबर में सिम कार्ड रजिस्ट्रेशन के लिए आधार की अनिवार्यता को खत्म करने का फैसला दिया था, जिसके बाद सरकार ने टेलीकॉम कंपनियों को मौजूदा ग्राहक और नए ग्राहक को कनेक्शन देने के लिए आधार ई-केवाईसी वेरिफिकेशन बंद करने के आदेश दिए थे। इसके लिए टेलीकॉम डिपार्टमेंट (डीओटी) ने टेलीकॉम कंपनियों के लिए नई गाइडलाइन जारी कर दी है, जिसके तहत मौजूदा ग्राहकों को नई सिम देने के लिए कंपनियां आधार ई-केवाईसी का इस्तेमाल नहीं कर सकतीं।